पलामू के दूर दराज के इलाकों तक सीआरपीएफ ने पहुंच बनाई : कमांडेंट
सिविकएक्शन प्रोग्राम के द्वारा 134 बटालियन केरिपुबल ने पलामू के दूर दराज के इलाकों तक अपनी पहुंच बना ली है। ये बातें सीआरपीएफ 134 बटालियन के कमांडेंट सतीश कुमार लिंडा ने कही। उन्होंने कहा कि सिविक एक्शन प्रोग्राम से आम जन मानस लगातार लाभान्वित हो रहा है।
इसी क्रम में 134 वाहिनी केरिपुबल के कमांडेंट सतीश कुमार लिण्डा द्वारा सिविक एक्शन प्रोग्राम-2016-17 के तहत पलामू जिला के गरीब परिवार के 10 युवाओं को निःशुल्क प्लंबर प्रशिक्षण के लिए पहल की गई है जो 45 दिनों तक तान्या विकास संस्थान डालटनगंज के सहयोग से 11 मार्च से 28 मार्च 2017 तक प्रशिक्षण दिलवाया गया। 134 बटालियन सीआरपीएफ द्वारा इस निःशुल्क प्लंबर प्रशिक्षण के दौरान युवाओं को प्लंबर से संबंधित विभिन्न प्रकार की जाानकारी दी गई। 134 बटालियन सीआरपीएफ द्वारा प्लंबर प्रशिक्षण आयोजित करने का मुख्य उद्देश्य बल और आम जनता खासकर युवा वर्ग के साथ सौहार्दपूर्ण संबंध स्थापित करना है तथा बेरोजगार युवाओं को रोजगार दिलाने का प्रयास किया जा रहा है।
केरिपुबल द्वारा आयोजित इस प्रकार के व्यवसायिक प्रशिक्षण प्रोग्राम युवा वर्ग के केवल व्यवसायिक ज्ञान को बढ़ाता है बल्कि उन्हें एक सम्मानित रुप से अपनी आजिविका के लिए आत्मनिर्भर भी बनाता है। इससे राज्य देश के वंचित वर्ग के लोग और केरिपुबल में परस्पर एक विश्वास और समझ का वातावरण तैयार होता है जो कि अपने आप में देश हित में एक बड़ी उपलब्धि है।
इसके पूर्व भी वर्ष-2016 में इसी बटालियन द्वारा 10 गरीब बेरोजगार युवाओं को प्लंबर प्रशिक्षण दिलवाया गया था जो आज रोजगार कर रहे हैं और अपने परिवार का ठीक प्रकार से भरण-पोषण कर रहे हैं। इस मौके पर 134 वीं वाहिनी सीआरपीएफ के कमांडेंट सतीश कुमार लिंडा ने चालक कोर्स के आयोजन उनके सफलतापूर्वक उपलब्धि के लिए सर्वप्रथम सभी प्रशिक्षणार्थियों को प्लंबर प्रशिक्षण पूर्ण करने का प्रमाण पत्र प्रदान कर उन्हें प्रोत्साहित किया इस अवसर पर 134 बटालियन सीआरपीएफ के कमांडेंट सतीश कुमार लिंडा, द्वितीय कमान अधिकारी अरविंद त्रिपाठी, द्वितीय कमान अधिकारी टीएम पैंती, उप कमांडेंट राजमोहन सिंह, समाजसेवी श्यामलालजी, ग्रामीण संकल्प सोसाइटी के प्रबंधनकर्ता सुधांशु शेखर एवं प्रशिक्षु युवा उपस्थित थे।
hin_Deva hin_Deva hin_Deva hin_Deva hin_Deva